Achilleon
Achilleon (Graece ) fuit oppidum antiquum in ora Troadis regionis, hodie in provincia Çanakkale prope vicum Yeniköy situm. A Sigeo et Scamandri ostio circiter 8 kilometra aberat; ibi sepulchrum Achillis et Patrocli viatoribus ostendebatur.

Saeculo sexto a.C.n. a Mytilenaeis (urbs Lesbi insulae) propugnaculum conditum est contra Sigeum oppidum, quod Athenienses ibi exstruxerant. Temporibus Hellenisticis vicus ad Ilium civitatem pertinebat. Nomen traxit a dicto busto Achillis, quod iam Alexander Magnus, dein Iulius Caesar, Germanicus et Caracalla visitaverunt.

Adnotationes

Plura legere si cupis 
 G. Radet, "Note sur l'histoire d'Alexandre IIː les théores thessaliens au tombeau d'Achille", Revue des Études Anciennes, 1925ː 81-93

Nexus externi 

Urbes Graecae antiquae
Troas
Loci olim habitati Turciae